Forslag til RÅDETS AFGØRELSE om Fællesskabets bidrag til den internationale fond til "rydning af sejlrenden i Donau"

(forelagt af Kommissionen)

BEGRUNDELSE

Indledning:

Under Natos luftangreb på Forbundsrepublikken Jugoslavien mellem den 23. marts og juni 1999 i forbindelse med Kosovo-konflikten blev der ødelagt tre broer i nærheden af byen Novi Sad. Resterne af disse broer samt risikoen for ueksploderede bomber i området lægger hindringer i vejen for navigationen på Donau med de alvorlige økonomiske konsekvenser, dette har for de lande, floden løber igennem.

Projektforslag om "rydning af sejlrenden i Donau":

Den 25. januar 2000 vedtog Donau-kommissionen [1], som er en mellemstatslig organisation med kompetence for navigation på Donau, et projektforslag om "rydning af sejlrenden i Donau" og forelagde det for Europa-Kommissionen med en anmodning om medfinansiering.

[1] Østrig, Bulgarien, Kroatien, Jugoslavien, Tyskland, Ungarn, Moldavien, Rumænien, Rusland, Slovakiet, Ukraine.

Projektet omfatter fjernelse af restene af broerne, fjernelse af eventuelle ueksploderede bomber og genoprettelse af flodlejet i området.

Vurdering af projektforslaget

Efter at have vurderet projektforslaget og modtaget forsikringer fra Donau-kommissionen (med hensyn til forvaltning, miljø- og sikkerhedsspørgsmål, tydeliggørelse af teksten og etablering af en international fond, der skal modtage bidrag) har Europa-Kommissionen konkluderet, at projektet er levedygtigt og anbefaler, at EU-budgettet bidrager op til 85% af de samlede skønnede omkostninger ved projektet - et maksimalt bidrag på 22 mio. EUR - mens resten af omkostningerne afholdes af Donau-kommissionen.

EF's bidrag til den "internationale fond til rydning af sejlrenden i Donau":

Det er aftalt, at der oprettes en "international fond til rydning af sejlrenden i Donau", som forvaltes af Donau-kommissionen. Europa-Kommissionen har hjulpet Donau-kommissionen med at opstille reglerne for den internationale fond, baseret på den model, der tidligere blev anvendt i forbindelse med bidragene til EBRD's Tjernobyl-reaktorfonden. De regler, der vil bli vedtaget af Donau-kommissionen er vedføjet til Rådets orientering. Fonden selv vil blive oprettet i Wien under østrigsk lovgivning..

EF's bidrag til omkostninger ved projektet vil blive indbetalt til denne internationale fond. EF's bidrag vil blive trukket på flere forskellige budgetposter [2], da der ikke er nogen enkelt post, der dækker alle de lande, som vil drage fordel af genopretningen af navigationen på Donau. Da reglerne for disse budgetposter ikke er forenelige, kan der ikke overføres midler fra de forskellige budgetposter til en af posterne. Det vil være nødvendigt at overføre midler fra disse poster til den internationale fond, til hvilket formål det er nødvendigt med en rådsforordning baseret på artikel 308. De lande der er berøort af disse budgetposter er bekendt med Kommissiensforslaget og de relevante kommitteer diskuterer snart dette.

[2] PHARE - budgetpost B7-030, forordning 3906/89; ISPA - budgetpost B7-020, forordning 1266/99; OBNOVA - budgetpost B7-541, forordning 1628/96 EFT L 204 af 14.8.96 s. 1, senest ændret ved forordning 2454/99 EFT L 299 af 20.11.99.

Anvendelsen af EF's bidrag vil være afhængig af, at de relevante EF-forordninger, såsom finansforordninger, forordninger om offentlig indkøb og om sanktioner, overholdes i fuldt omfang.

Tidsplan:

I konklusionerne fra Det Europæiske Råds møde i Lissabon blev der stillet krav om, at Donau gøres klar til navigation senest til sommer. For at sikre, at arbejdet i det mindste kan begynde i sommerperioden, vil det være nødvendigt, at lovgivningsproceduren fra EF's side afsluttes så hurtigt som muligt, og at Donau-kommissionen parallelt hermed udfører sin del af arbejdet. Det anbefales derfor, at der anvendes hasteprocedurer igennem hele EF's lovgivningsproces.

Konklusion:

Kommissionen anmoder Rådet om:

* at fremsende dette forslag til Europa-Parlamentet som led i hasteproceduren

* at godkende vedføjede forslag til Rådets afgørelse om Fællesskabets bidrag til den internationale fond til "rydning af sejlrenden i Donau"

2000/0125 (CNS)

Forslag til RÅDETS AFGØRELSE om Fællesskabets bidrag til den internationale fond til "rydning af sejlrenden i Donau"

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen [3],

[3] EFT C , , p. .

under henvisning til udtalelse fra Europa-Parlamentet [4] og

[4] EFT C , , p. .

ud fra følgende betragtninger:

(1) Resterne efter de broer over Donau, der blev ødelagt under Kosovo-konflikten, og risikoen for ueksploderede bomber blokerer for navigation mellem km 1253 og 1258 på Donau. Afbrydelsen af navigationen på Donau som følge heraf har haft alvorlige økonomiske og miljømæssige konsekvenser i hele regionen og især for alle de lande, som Donau løber igennem.

(2) Donau-kommissionen, som er en mellemstatslig institution, der blev oprettet ved Beograd-konventionen fra 1948, er ansvarlig for navigationen på Donau. Donau-kommissionens medlemsstater vedtog på deres ekstraordinære møde den 25. januar 2000 et projektforslag om "rydning af sejlrenden i Donau", som Donau-kommissionen derefter forelagde for Kommissionen. Projektforslaget omfatter genoprettelse af sejlrenden ved fjernelse af resterne efter broerne og ueksploderede bomber efterfulgt af genoprettelse af flodlejet i Donau i området.

(3) Med henblik på gennemførelse af dette projekt er der i Wien oprettet en "international fond til rydning af sejlrenden i Donau": Denne fond vil blive administreret af Donau-kommissionen i overensstemmelse med fondens formål som fastlagt i dens regler og i fuld overensstemmelse med Fællesskabets politik i finansiel henseende og med hensyn til offentlige indkøb samt under overholdelse af sanktionerne mod Forbundsrepublikken Jugoslavien.

(4) Det Europæiske Fællesskab er gået med til at yde et bidrag på op til 85% af de samlede skønnede omkostninger ved projektet, dvs. højst 22 mio. EUR, mens resten skal afholdes af Donau-kommissionen og dens medlemsstater.

(5) Fællesskabets bidrag indbetales til den internationale fond. Fællesskabets bidrag til den internationale fond administreres af Donau-kommissionen i overensstemmelse med principperne om sund og effektiv forvaltning.

(6) Traktaten hjemler for den pågældende aktion ikke andre beføjelser end dem, der er fastlagt i artikel 308.

TRUFFET FØLGENDE AFGØRELSE:

Artikel 1

1. Fællesskabet yder til den internationale fond til rydning af sejlrenden i Donau, der er oprettet af Donau-kommissionen, i overensstemmelse med denne fonds regler et bidrag på maksimalt 22 mio. EUR, der dækker op til 85% af de samlede skønnede omkostninger ved projektet, og som udbetales i løbet af 2000 med henblik på gennemførelse af projektet "rydning af sejlrenden i Donau ".

2. Dette bidrag til fonden, som vil komme i stand ved skriftveksling mellem Europa-Kommissionen og Donau-kommissionen administreres i overensstemmelse med finansforordningen [5] af 21. december 1977 vedrørende De Europæiske Fællesskabers almindelige budget under særlig hensyntagen til principperne om sund og effektiv forvaltning.

[5] Finansforordningen af 21. december 1977 vedrørende De Europæiske Fællesskabers almindelige budget (EF, EKSF, Euratom) nr. 2548 af 23. november 1998.

3. Fællesskabets bidrag ydes på betingelse af, at Donau-kommissionen i forvaltningen af denne fond og under gennemførelsen af det i stk. 1 nævnte projekt fuldt overholder Fællesskabets regler om offentlige indkøb og Fællesskabets sanktioner over for Forbundsrepublikken Jugoslavien.

4. Reglerne om offentlige indkøb skal åbne mulighed for deltagelse i indkaldelse af tilbud og kontrakter, som er åben på lige fod for alle fysiske og juridiske personer i EU's medlemsstater og i de stater, der er omfattet af Fællesskabets Obnova- og Phare-forordninger, samt Moldova, Rusland og Ukraine. Fondens retlige repræsentant kan under særlige omstændigheder, når de krævede varer og tjenesteydelser ikke kan skaffes i disse stater på økonomisk gunstige vilkår, fra sag til sag tillade, at der deltager statsborgere og virksomheder fra tredjelande i indkaldelsen af tilbud, og at der indgås kontrakter med disse.

5. Fondens drift og gennemførelsen af projektet skal være i overensstemmelse med Fællesskabets sanktioner over for Forbundsrepublikken Jugoslavien, især med forbuddet mod at stille midler til rådighed for regeringerne i Forbundsrepublikken Jugoslavien og Republikken Serbien, som defineret i Rådets forordning (EF) nr. 1294/1999, senest ændret ved Rådets forordning (EF) nr. 723/2000 [6] og med senere ændringer.

[6] OJ L 86, 7.4.00 p. 1

Artikel 2

1. Kommissionen sender alle relevante oplysninger til Revisionsretten og anmoder Donau-kommissionen om alle yderligere oplysninger, som Revisionsretten måtte ønske at modtage med hensyn til den internationale fonds finansielle operationer.

2. For så vidt angår bidragene fra Det Europæiske Fællesskab indeholder alle finansieringsaftaler eller kontrakter, der indgås i den internationale fonds regi, regler om, at Europa-Kommissionen, OLAF og Revisionsretten kan foretage kontrol på stedet i overensstemmelse med de sædvanlige procedurer, der er fastlagt af Europa-Kommissionen i henhold til gældende regler, særlig reglerne i finansforordningen for Det Europæiske Fællesskabs almindelige budget.

3. Desuden kan Europa-Kommissionen, for så vidt angår bidrag til den internationale fond fra Europa-Kommissionen, foretage kontrol og inspektion på stedet for at beskytte Det Europæiske Fællesskabs finansielle interesser mod svig og uregelmæssigheder i overensstemmelse med forordning (EF, Euratom) nr. 2185/96 af 11. november 1996 og forordning (EF, Euratom) nr. 2988/95 af 18. december 1995.

Artikel 3

Kommissionen forelægger en årlig statusrapport om gennemførelsen af den internationale fond for Europa-Parlamentet og Rådet.

Udfærdiget i Bruxelles,

På Rådets vegne

Formand

BILAG FINANSIERINGSOVERSIGT

1. foranstaltningens betegnelse

"Rydning af sejlrenden i Donau"

2. budgetpost(er)

B7-020 (ISPA) 7.5 mio. EUR

B7-030 (PHARE) 7.5 mio. EUR

B7-541 (OBNOVA) 7.0 mio. EUR

22 mio. EUR

3. retsgrundlag

Artikel 308

4. beskrivelse af foranstaltningen

4.1 Generel målsætning

Genoprettelse af navigationen på Donau mellem km 1253 og 1258 ved fjernelse af resterne af de tre broer (Sloboda, Petrovaradin og Zezelj), som blev ødelagt under Natos bombeangreb i 1999, samt eventuelle ueksploderede bomber. Efterfølgende genoprettes flodlejet i samme område.

4.2 Foranstaltningens varighed og nærmere bestemmelser for dens forlængelse

Et engangsbidrag i budgetåret 2000

5. klassifikation af udgifterne/indtægterne

5.1 Obligatoriske udgifter/ikke-obligatoriske udgifter

Ikke-obligatoriske udgifter

5.2 Opdelte bevillinger/ikke-opdelte bevillinger

Opdelte bevillinger

5.3 Indtægtstype

Ingen: Renter tilskrevet den internationale fonds konto anvendes til samme projekt.

6. udgifternes/indtægternes art

- Tilskud til samfinansiering med andre kilder

7. finansielle virkninger

7.1 Beregningsmetode for de samlede omkostninger ved foranstaltningen

Fællesskabets bidrag vil højst dække 85% af de samlede omkostninger og højst andrage 22 mio. EUR. Omkostningerne ved projektet er ifølge Donau-kommissionen 24,1 mio. EUR, hvortil kommer forvaltningsudgifter, hvilket bringer det samlede beløb op på ca. 26 mio. EUR.

7.2 Omkostningernes fordeling på foranstaltningens elementer

Forpligtelsesbevillinger EUR mio. (i løbende priser)

>TABELPOSITION>

7.3 Driftsudgifter til undersøgelser, eksperter osv., omfattet af del B i budgettet

Ikke relevant

7.4 Forfaldsplan for forpligtelses- og betalingsbevillinger

EUR mil. EUR

>TABELPOSITION>

8. forholdsregler mod svig

Gennemførelse i Donau-kommissionens regi i overensstemmelse med artikel IV i reglerne for den internationale fond og artikel 1 og 2 i Rådets afgørelse, som indeholder regler om overholdelse af EF's regler om finansiel adfærd, offentlige indkøb og sanktioner samt overvågning og revision. Kommissionen, Revisionsretten og OLAF er bemyndigede til at foretage kontrol på stedet. Artikel V i reglerne for den internationale fond indeholder også en ophævelsesklausul, og i hele forløbet har Fællesskabet som den største bidragsyder til fonden en høj grad af kontrol.

9. oplysninger om cost-effectiveness

9.1 Specifikke og kvantificerbare mål, målgruppe

- Specifikke mål: at genoprette navigationen på Donau og således afbøde de økonomiske og miljømæssige konsekvenser

- Målgruppe: Den Europæiske Unions medlemsstater og staterne i regionen, herunder ansøgerlande, som har lidt under de økonomiske og miljømæssige konsekvenser som følge af afbrydelse af navigationen.

9.2 Begrundelse for foranstaltningen

- Gennemføres af Donau-kommissionen, som vil stå i spidsen for gennemførelsen

- Finansiering via tre EF-budgetposter, som dækker de relevante modtagerlande

- De vigtigste usikkerhedsfaktorer, der vil kunne påvirke de specifikke resultater af operationen, er politiske - behovet for samarbejde med både serbiske og jugoslaviske myndigheder og byen Novi Sad.

9.3 Overvågning og evaluering af foranstaltningen

- Overvågning og evaluering er forudset i reglerne for den internationale fond, hvortil Fællesskabets bidrag indbetales. På baggrund af en positiv vurdering af fremskridtene i forbindelse med gennemførelsen af projektet vil der blive truffet en afgørelse før udgangen af 2000 om udbetaling af anden del (55%) af Fællesskabets bidrag.

10. udgifter til administration (afsnit iii i budgettets del a)

Der er ikke behov for yderligere udgifter.